Pećina Ljubačevo
<s>Pećina Ljubačevo je udaljena 14 kilometara od centra Banje Luke, Republika Srpska, Bosna i Hercegovina.</s><s>Otkrivena je u južnom dijelu kamenoloma tokom miniranja i dio je većeg podzemnog sistema koji je trajno uništen zbog radova.</s><s>Dužina pećine je 338 metara.</s><s>Pećinu čini nekoliko dvorana, povezanih kanalima.</s><s>To su: Ulazni kanal, Visoka dvorana, Slijepi kanal, Dvorana stalagmita, Kalcitna dvorana, Kolaps i dvorana Posljednji horizont.</s><s>Tokom speleoloških istraživanja od 2004. do 2006. godine pronađeni su izuzetno rijetki oblici ekscentričnog nakita po čemu je ovo jedinstven podzemni objekat u BiH.</s><s>Zastupljeni su i ostali oblici pećinskog nakita: veliki salivi, stalagmiti, stalaktiti, pećinski stubovi i bigrene kade.</s>

<s>Zaštićeno područje 
Pećina Ljubačevo je proglašena zaštićenim područjem slijedećih karakteristika:
 datum proglašenja:2008
 IUCN kategorija zaštićenog područja: III - spomenik prirode 
 stepeni zažtite na cjelokupnoj teritoriji su: II, III 
 površina: 45 ha
 upravljač: Grad Banja Luka
 mjesto: Kotor Varoš</s>

<s>U vrijeme proglašenja, pećina se dijelom nalazila u eksploatacionom polju kamenoloma kamena krečnjaka “Nexe-agregati” d.o.o.</s><s>Oštećena je zbog radova na kamenolomu i zatvorena za turističke posjete.</s><s>Nema informativne table za oznaku zaštićenog područja.</s>

<s>Reference</s>

<s>Banja Luka
Spomenici prirode u Bosni i Hercegovini
Pećine u Bosni i Hercegovini</s>

